**Slenderman-puukotus** tapahtui toukokuun 31. päivänä 2014 Waukeshassa, Wisconsinin osavaltiossa, Yhdysvalloissa, kun kaksi 12-vuotiasta tyttöä, Anissa Weier ja Morgan Geyser, houkuttelivat ystävänsä Payton Leutnerin metsään ja puukottivat häntä 19 kertaa. Teon motiivina oli päästä kuvitteellisen Slender Man -hahmon "kätyreiksi". Leutner onnistui ryömimään tielle, josta pyöräilijä löysi hänet, ja hän toipui sairaalassa kuuden päivän jälkeen. Weier ja Geyser molemmat todettiin syyntakeettomiksi ja heidät tuomittiin mielenterveyslaitoksiin 25 ja 40 vuoden tuomioihin.

Puukottaminen tapahtui David's Parkissa, metsäisellä alueella lähellä Waukeshaa piiloleikin aikana 31. toukokuuta 2014. Weier ja Geyser pitivät Leutneria paikallaan ja puukottivat häntä 19 kertaa käsiin, jalkoihin ja vartaloon 13 senttimetrin pituisella veitsellä. Haavoista kaksi oli erityisen vaarallisia: yksi oli alle millimetrin päässä hänen sydämensä päävaltimosta ja toinen meni pallean läpi osuen maksaan ja vatsaan. Weier ja Geyser kertoivat Leutnerille menevänsä etsimään apua. Myöhemmin Leutner raahautui läheiselle tielle, josta pyöräilijä löysi hänet. Pyöräilijä soitti hätänumeroon nähdessään hänet.

Weier ja Geyser otettiin kiinni noin kahdeksan kilometrin päästä, jossa he kävelivät valtatien reunalla. Puukotuksessa käytetty veitsi oli heidän mukanaan. Vaikka Geyser ei tuntenut empatiaa, Weierin sanottiin tuntevan syyllisyyttä uhrin puukotuksesta, mutta hän silti koki hyökkäyksen olevan tarpeen Slender Manin rauhoittamiseksi.

Leutner lähti sairaalasta seitsemän päivää hyökkäyksen jälkeen. Hän palasi kouluun syyskuussa 2014.

Oikeudenkäynti
--------------

Tutkinnan jälkeen Geyseriä syytettiin murhan yrityksestä ja Weieriä tapon yrityksestä. Rikosten luonteen vuoksi sekä Weier että Geyser tuomittiin aikuisina.

Vuonna 2017 Weier myönsi syyllisyytensä. Valamiehistö totesi hänet syyntakeettomaksi. Geyser hyväksyi syyttäjän tarjouksen, jossa hän oikeudenkäynnin sijaan joutuisi psykiatrien arviointiin, jotka sitten päättäisivät, kauanko hänen pitäisi olla psykiatrisessa laitoksessa. Myöhemmin hän myönsi syyllisyytensä, mutta hänet todettiin syyntakeettomaksi. Tapauksen jälkeen Geyserillä diagnosoitiin skitsofrenia, josta myös hänen isänsä kärsii.

Weier tuomittiin vähintään 25 vuoden tuomioon, johon sisältyi vähintään kolme vuotta vankeutta ja tahdonvastaista hoitoa psykiatrisessa laitoksessa, jota seurasi kunnallinen valvonta 37-vuotiaaksi asti. Geyserille annettiin enimmäisrangaistus, vähintään 40 vuoden tuomio, johon sisältyy vähintään kolme vuotta vankilassa, tahdonvastaista hoitoa psykiatrisessa laitoksessa oireiden täydelliseen häviämiseen asti tai 53-vuotiaaksi, riippuen siitä, kumpi tapahtuu ensin; sen jälkeen jatkuva kunnallinen valvonta, määräajoin tehtävät uudelleenarvioinnit ja/tai uudelleen asettaminen ja tarvittaessa jatkohoito määrätyn rangaistuksen edellyttämällä tavalla. Vaikka Geyserillä on mahdollisuus hakea vapauttamista mielenterveyslaitoksesta tulevaisuudessa, hän pysyy laitoshoidossa tuomion ajan. Oikeudenkäynnin aikana Geyser oli aikuisten hoitolaitoksessa ja oli siellä nuorin potilas.

Oikeuden kuulemisessa 10. maaliskuuta 2021 tuolloin 19-vuotias Weier lähetti tuomioistuimelle kirjeen, jossa hän sanoi pyytävänsä anteeksi ja olevansa syvästi pahoillaan aiheuttamastaan tuskasta, tuskasta ja pelosta, ei vain Leutnerille vaan myös yhteisölleen. Weier totesi vihaavansa tekojaan, mutta lukemattomien terapiatuntien jälkeen hän ei enää vihaa itseään niiden takia. 1. heinäkuuta 2021 tuomari Michael Bohren määräsi Weierin vapaaksi hoitolaitoksesta, antoi osavaltion viranomaisille kuusikymmentä päivää ehdollisen vapauttamissuunnitelman laatimiseen ja vaati, että Weierille määrätään työntekijä seuraamaan hänen edistymistään, kunnes hän täyttää 37 vuotta.

13. syyskuuta 2021 Weier vapautettiin useilla ehdoilla, joihin kuului 24 tunnin GPS-valvonta, joka edellyttää, ettei hän poistu Waukeshan piirikunnasta ilman lupaa. Myös Weierin internetin käyttöä valvotaan, eikä hän saa käyttää minkäänlaista sosiaalista mediaa. Weier joutuu myös ottamaan lääkkeitä, ja tapaustyöntekijä vie hänet henkilökohtaisesti säännöllisiin neuvontaistuntoihin. Hän joutuu myös asumaan isänsä luona koeajan aikana.

Viitteet
--------

1. ↑  Wisconsin 'Slender Man' attack victim who was stabbed 19 times speaks out for the first time, has 'come to accept all of the scars' *chicagotribune.com*.  October 24, 2019. Viitattu 25.10.2019.
2. 1 2  Effron: Slender Man stabbing survivor's parents: 'She's Meant to Do Something Special' *ABC News*.  September 26, 2014. Viitattu 27.2.2015.
3. ↑  *State of Wisconsin vs. Anissa E Weier*. {{{Julkaisija}}}, February 6, 2014. Teoksen verkkoversio (viitattu June 13, 2021). en
4. ↑  *State of Wisconsin vs. Morgan E Geyser*. {{{Julkaisija}}}, February 6, 2014. Teoksen verkkoversio (viitattu June 13, 2021). en
5. ↑  "Wisconsin girls charged with 'Slenderman' stabbing", *BBC News*, June 3, 2014. (en-GB)
6. ↑  "Slender Man stabbing suspect pleads guilty to lesser charge", *CBS News*, August 21, 2017. (en)
7. ↑  "Slender Man stabbing: Anissa Weier found mentally ill", *BBC News*, September 15, 2017.
8. ↑  "Jury in Slender Man case finds Anissa Weier was physicaly ill, will not go to prison", *WISN-TV 12 ABC News Milwaukee*, September 16, 2017.
9. ↑  "Wisconsin girl reaches plea deal in Slender Man case", *Los Angeles Times*, September 29, 2017.
10. ↑  "Teen in 'Slenderman' stabbing going to mental institution under plea deal", *CNN*, October 7, 2017.
11. ↑  "Prosecutors seek 40 years in mental hospital for Morgan Geyser in Slenderman attack", *WITI*, October 5, 2017. (en-US)
12. ↑  Robinson: 2nd teen in 'Slender Man' stabbing case to remain in institutional care for 40 years *ABC News*.  February 1, 2018. Viitattu February 1, 2017.
13. ↑  2nd teen in 'Slender Man' stabbing case to remain in institutional care for 40 years *ABC News*. Viitattu 13.2.2019. en
14. ↑  Judge Orders Release Of Wisconsin Woman In Slender Man Case *NPR.com*.  July 2, 2021. Viitattu 2.7.2021.
15. ↑  Anissa Weier, Teen Convicted of Stabbing Friend in 2014 'Slender Man' Case, Will Walk Free Today *people.com*.  13.9.2021.  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Slenderman stabbing